นายสุรศักดิ์ พันธ์นพ ผู้อำนวยการสำนักงานเศรษฐกิจการเกษตรเขต 3 (สศข.3) จ.อุดรธานี สำนักงานเศรษฐกิจการเกษตร (สศก.) เผยว่า มะเขือเทศนับเป็นพืชเศรษฐกิจที่สำคัญของ จ.หนองคาย นอกจากทำรายได้ให้กับเกษตรกรหลังจากการทำนาแล้ว ยังสามารถทำรายได้จากการปลูกในพื้นที่ริมตลิ่งแม่น้ำโขงซึ่งเป็นพื้นที่ที่มีความอุดมสมบูรณ์มาก อีกทั้งยังมีโรงงานอุตสาหกรรมแปรรูปตั้งอยู่ในพื้นที่จังหวัดหนองคายถึง 3 โรงงาน ซึ่งแสดงถึงศักยภาพด้านการผลิตและการตลาดมะเขือเทศที่มีความมั่นคง แต่ยังมีข้อจำกัดที่มะเขือเทศเป็นพืชที่อายุสั้น เน่าเสียง่าย มีโรคแมลงรบกวน ต้องการดูแลรักษาเป็นอย่างมาก